pythainlp/thai-wiki-dataset-v4 huggingface dataset:
ราชวงศ์อาร์กีด

ราชวงศ์อาร์กีด  หรือที่รู้จักในชื่อ ราชวงศ์เทเมนิด เป็นราชวงศ์มาซิโดเนียโบราณที่มีเชื้อสายกรีกของชาวดอเรียน ซึ่งเป็นผู้สถาปนาราชวงศ์และปกครองอาณาจักรมาซิโดเนียตั้งแต่ประมาณ 700 ถึง 310 ปีก่อนคริสตกาล
ตามที่อธิบายไว้ในประวัติศาสตร์กรีกโบราณ สามารถสืบหาต้นกำเนิดของราชวงศ์ที่เมืองอาร์กอสของแคว้นเพโลพอนนีส ทางตอนใต้ของกรีซ จึงเป็นเหตุให้ราชวงศ์นี้มีชื่อว่า อาร์กีดส์ หรือ อาร์กิเวส เมื่อถึงรัชสมัยของกษัตริย์ฟิลิปที่ 2 ซึ่งได้ขยายการปกครองออกไปอีก โดยรวมถึงรัฐมาซิโดเนียตอนบนทั้งหมด สมาชิกที่มีชื่อเสียงโด่งดังที่สุดของราชวงศ์คือกษัตริย์ฟิลิปที่ 2 แห่งมาซิโดเนียและอเล็กซานเดอร์มหาราช ซึ่งเป็นพระราชโอรสของพระองค์ ภายใต้การนำของราชอาณาจักรมาซิโดเนียที่ค่อย ๆ มีอำนาจเหนือกว่าทั่วกรีซ และเอาชนะจักรวรรดิอะคีเมนิด และขยายไปไกลถึงอียิปต์และอินเดีย ผู้สถาปนาราชวงศ์อาร์กีดในตำนานคือกษัตริย์คารานัส โดยราชวงศ์อาร์กีดได้อ้างว่าสืบเชื้อสายมาจากเทพเฮราคลีส ผ่านปนัดดาของพระองค์นามว่า เทเมนัส ซึ่งเป็นกษัตริย์แห่งอาร์กอสด้วย
ศัพทมูลวิทยา.
คำว่า "Argead" และ "Argive" มาจาก (ผ่านทางภาษาละติน "Argīvus") ภาษากรีกว่า Ἀργεῖος ("Argeios" หมายถึง "ของหรือจากอาร์กอส") ซึ่งมีการใช้คำนี้ครั้งแรกในโฮเมอร์ ซึ่งคำนี้ยังใช้เป็นคำเรียกรวมสำหรับชาวกรีก ("Ἀργείων Δαναῶν", "Argive Danaans") ราชวงศ์อาร์กีดได้อ้างว่าสืบเชื้อสายมาจากเทเมนิดส์แห่งอาร์กอสในแคว้นเพโลพอนนีส ซึ่งมีบรรพบุรุษในตำนานคือ เทเมนัส ปนัดดาของเทพเฮราคลีส 
กษัตริย์แห่งราชวงศ์อาร์กีด.
ข้อพิพาทการสืบสันตติวงศ์.
การสวรรคตของกษัตริย์มักก่อให้เกิดข้อพิพาทเกี่ยวกับราชวงศ์และมักจะเกิดสงครามสืบราชสันตติวงศ์ระหว่างสมาชิกของราชวงศ์อาร์กีด ซึ่งนำไปสู่ความไม่มั่นคงทางการเมืองและเศรษฐกิจ โดยรวมถึงเหตุการณ์ดังต่อไปนี้
นอกจากนี้ กษัตริย์ที่ครองราชย์ยาวนานยังอาจจะเผชิญกับการก่อกบฏโดยพระญาติ เมื่อเห็นว่าอดีตกษัตริย์อ่อนแอ เช่น การก่อกบฏของเจ้าชายฟิลิปต่อกษัตริย์เพอร์ดิกคัสที่ 3 ซึ่งเป็นพระเชษฐาของพระองค์ในช่วงเริ่มสงครามเพโลพอนนีเซียน (433–431 ปีก่อนคริสตกาล)
กรังด์ปรีซ์มอเตอร์ไซค์เคิลเรซซิ่ง ฤดูกาล 1957

กรังด์ปรีซ์มอเตอร์ไซค์เคิลเรซซิ่ง ปี ค.ศ.1957 / พ.ศ.2500 เป็นการแข่งขันฤดูกาลที่ 9 ในหมวด F.I.M. Road Racing World Championship Grand Prix โดยประกอบไปด้วย 6 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 19 พฤษภาคม ที่สนาม Hockenheimring Baden-Württemberg และสิ้นสุดเมื่อวันที่ 1 กันยายน ที่สนาม National Automobile Racetrack of Monza
กรังด์ปรีซ์มอเตอร์ไซค์เคิลเรซซิ่ง ฤดูกาล 1958

กรังด์ปรีซ์มอเตอร์ไซค์เคิลเรซซิ่ง ปี ค.ศ.1958 / พ.ศ.2501 เป็นการแข่งขันฤดูกาลที่ 10 ในหมวด F.I.M. Road Racing World Championship Grand Prix โดยประกอบไปด้วย 7 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 6 มิถุนายน ที่สนาม Isle of Man TT และสิ้นสุดเมื่อวันที่ 14 กันยายน ที่สนาม National Automobile Racetrack of Monza
รายชื่อสนามและผู้ชนะการแข่งขัน.
† สนาม National Automobile Racetrack of Monza มีผู้ชนะจากรุ่น 175 ซีซีด้วยเช่นกัน ซึ่งเป็นของ Francesco Villa
กรังด์ปรีซ์มอเตอร์ไซค์เคิลเรซซิ่ง ฤดูกาล 1959

กรังด์ปรีซ์มอเตอร์ไซค์เคิลเรซซิ่ง ปี ค.ศ.1959 / พ.ศ.2502 เป็นการแข่งขันฤดูกาลที่ 11 ในหมวด F.I.M. Road Racing World Championship Grand Prix โดยประกอบไปด้วย 8 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 17 พฤษภาคม ที่สนาม Circuit de Charade และสิ้นสุดเมื่อวันที่ 6 กันยายน ที่สนาม National Automobile Racetrack of Monza
รายชื่อสนามและผู้ชนะการแข่งขัน.
† การแข่งขันมีผลเป็นโมฆะในภายหลังการแข่งขันสิ้นสุดลง
†† สนาม National Automobile Racetrack of Monza มีผู้ชนะจากรุ่น 175 ซีซีด้วยเช่นกัน ซึ่งเป็นของ Francesco Villa
กรังด์ปรีซ์มอเตอร์ไซค์เคิลเรซซิ่ง ฤดูกาล 1960

กรังด์ปรีซ์มอเตอร์ไซค์เคิลเรซซิ่ง ปี ค.ศ.1960 / พ.ศ.2503 เป็นการแข่งขันฤดูกาลที่ 12 ในหมวด F.I.M. Road Racing World Championship Grand Prix โดยประกอบไปด้วย 7 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 22 พฤษภาคม ที่สนาม Circuit de Charade และสิ้นสุดเมื่อวันที่ 11 กันยายน ที่สนาม National Automobile Racetrack of Monza
ไลฟ์อิสบัตอะดรีม...

ไลฟ์อิสบัตอะดรีม...  เป็นสตูดิโออัลบั้มชุดที่ 8 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 2 มิถุนายน ค.ศ. 2023 ทางค่ายเพลงวอร์เนอร์เรเคิดส์ เป็นการออกจำหน่ายสตูดิโออัลบั้มที่ห่างจากชุดที่แล้ว "เดอะสเตจ" (ค.ศ. 2016) นานถึง 7 ปี ซึ่งเป็นช่วงห่างระหว่างสตูดิโออัลบั้มที่ยาวที่สุดของวง อัลบั้มชุดนี้มี Joe Barresi เป็นโปรดิวเซอร์ร่วมกันกับทางวงเช่นเดียวกับอัลบั้ม "เดอะสเตจ" และนับเป็นการกลับมาเซ็นสัญญากับค่ายเวอร์เนอร์ หลังจากมีข้อพิพาททางกฎหมายระหว่างวงกับวอร์เนอร์มิวสิกในช่วงกลางทศวรรษ 2010
โสมปุระมหาวิหาร

โสมปุระมหาวิหาร  หรือ ปาหาฑปุระพุทธวิหาร  เป็นซากปรักหักพังของวิหารในศาสนาพุทธ ตั้งอยู่ที่ปาหาฑปุระ (Paharpur) ในพทัลคาฉี อำเภอนาโอคาว ประเทศบังกลาเทศ แหล่งโบราณคดีโสมปุระมหาวิหารได้รับการขึ้นทะเบียนแหล่งมรดกโลกโดยยูเนสโกในปี 1985 และถือเป็นหนึ่งในงานสถาปัตยกรรมชิ้นสำคัญที่สุดของบังกลาเทศสมัยก่อนอิสลาม คาดการณ์ว่าสร้างขึ้นในยุคไล่เลี่ยกันกับหาลูฑวิหารที่ตั้งอยู่ใกล้กัน และกับสีตาโกฏวิหารในนาวับกันจ์ อำเภอทีนัชปุระ
ประวัติศาสตร์.
ในสมัยปาละ มีการสร้างอารามพุทธขึ้นมากมายในแถบตะวันออกของอนุทวีปอินเดีย ซึ่งได้แก่แคว้นบังกลา และ มคธ แหล่งข้อมูลทิเบตระบุว่าในจำนวนอารามเหล่านี้ มี "มหาวิหาร" (มหาวิทยาลัย) อยู่ห้าแห่งที่สำคัญ ได้แก่ วิกรมศีล, นาลันทา, โสมปุระ โอทันตปุระ และ ชัคคทัล มหาวิหารเหล่านี้รวมกันเป็นเครือข่าย "ทุกแห่งอยู่ภายใต้การดูแลของรัฐ" และยังมี "ระบบความร่วมมือระหว่างแต่ละมหาวิหาร" และมีนักปราชญ์วิชาการสามารถขยับตำแหน่งไปมาระหว่างแต่ละที่ได้
การขุดค้นโบราณคดีในปาหาฑปุระกับหลักฐานจากตราประทับที่เขียนจารึก "ศรีโสมปุเร ศรีธรรมปาลเทวะ มหาวิหาริยรรยะ ภิกษุ สังฆัสยะ" ทำให้ระบุได้ว่าโสมปุระมหาวิหารสร้างขึ้นโดยกษัตริย์ปาละ พระเจ้าธรรมปาละ (ค.ศ. 781–821) ในแหล่งข้อมูลภาษาทิเบต รวมถึงฉบับแปลทิเบตของ "ธรรมกายวิธี" และ "มัธยมกรัตนประทีป" ประวัติศาสตร์โดยตารานาถใน "Pag-Sam-Jon-Zang" กล่าวถึงกษัตริย์ผู้สืบทอดราชบัลลังก์จากธรรมปาละ ซึ่งคือพระเจ้าเทวปาละ (810–850) สร้างมหาวิหารนี้ขึ้นหลังการยึดครองวเรนทรได้สำเร็จ จารึกบนเสาปาหาฑปุระ (Paharpur pillar) มีกล่าวถึงปีที่ห้าในรัชสมัยของหษัตริย์ที่สืบราขสมบัติต่อจากเทวปาละ ซึ่งคือมเหนทรปาละ (850–854) และชื่อของภิกษุ อาชยครรภ (Ajayagarbha) (ใน "Pag Sam Jon Zang" ยังบันทึกว่ามีการบูรณะมหาวิหารในรัชสมัยของพระเจ้ามหิปาละ (995–1043)
ชาตวรรม (Jatvarma) แห่งจักรวรรดิวรรมัน เข้าโจมตีเวรนทรในศตวรรษที่ 11 และไม่มีความสัมพันธ์ที่ดีนักกับกษัตริย์ทิพยะแห่งไกวรรตกับพระพุทธศาสนา แม้ราชวงศ์ไกวรรตจะไม่ถูกกระทบใด ๆ จากวรรมัน แต่บางส่วนของมหาวิหารที่โสมปุระถูกทำลายจากเพลิงที่กองทัพของชาตวรรมจุด
ในสมัยจักรวรรดิเสน ในครึ่งหลังของศตวรรษที่ 12 วิหารเริ่มเสื่อมถอยลงเป็นคราสุดท้าย นักวิชาการคนหนึ่งเคยเขียนถึงซากของโสมปุระมหาวิหารไว้ว่า "ไม่มีร่องรอยของการทุบทำลายขนานใหญ่[บนมหาวิหาร] การเสื่อถอยของมหาวิหาร จะด้วยการถูกทิ้งร้างก็ดี ด้วยการทำลายก็ดี จะต้องเกิดขึ้นในสมัยท่ามกลางความไม่สงบไปทั่ว และการอพยพย้ายถิ่นของประชากร อันเป็นผลสืบเนื่องจากการรุกรานของมุสลิมที่นำโดยมุฮัมมัด บาฆตียาร์ ขาลจี"
ซีโวฟลูเรน

ซีโวฟลูเรน (อักษรโรมัน: Sevoflurane) หรือชื่อการค้า เช่น ซีโวเรน (Sevorane) เป็นไอโซโพรพิลอีเธอร์ ชนิดฟลูออรีเนตที่ปริมาณสูง มีคุณสมบัติไม่ติดไฟและมีกลิ่นหอมหวาน ใช้เป็นยาระงับความรู้สึกชนิดสูดดมเพื่อใช้ชักนำและคงระดับของการระงับความรู้สึกทั่ว มีระยะเวลาเริ่มออกฤทธิ์เร็วที่สุดเป็นที่สอง เป็นรองเพียงเดสฟลูเรน ซีโวฟลูเรนเป็นหนึ่งในยาระงับความรู้สึกชนิดสารระเหยที่นิยมใช้มากที่สุดในทางการแพทย์ โดยเฉพาะอย่างยิ่ง ในการระงับความรู้สึกสำหรับกรณีผู้ป่วยนอก มีใช้ในทุกชืวงอายุ และมีใช้ในสัตวแพทย์เช่นกัน ซีโวฟลูเรนและเดสฟลูเรนเข้ามาแทนที่ไอโซฟลูเรน และ ฮาโลเธน ในหัตถการวิสัญญียุคใหม่ ส่วนใหญ่ให้แก่ผู้ป่วยผ่านการผสมกับไนตรัสออกไซด์และออกซิเจน
ซีโวฟลูเรนมีฤทธิ์ขยายหลอดเลือด ซึ่งกระตุ้นให้เกิดการลดความดันเลือดและปริมาณเลือดออกจากหัวใจ (cardiac output) โดยสัมพันธ์กับขนาดยา (dose dependent) และมีฤทธิ์ขยายหลอดลม กระนั้น ในผู้ป่วยรายที่มีพยาธิสภาพที่ปอดอยู่เดิม อาจไปกระตุ้นให้เกิดการไอและการหดตัวของลาริงซ์ ซีโวฟลูเรนออกฤทธิ์ลดการตอบสนองการหายใจต่อภาวะออกซิเจนต่ำและภาวะคาร์บอนไดออกไซด์สูง และต้านการบีบตัวของหลอดเลือดปอดในภาวะออกซิเจนต่ำ นอกจากนี้ ฤทธิ์การขยายหลอดเลือดยังส่งผลให้ไปเพิ่มความดันในช่องสมอง (intracranial pressure) และปริมาณเบือดเลี้ยงสมอง (cerebral blood flow) แต่ลดอัตราเมทาบอลิสม์ของสมอง (cerebral metabolic rate)
ซีโวฟลูเรนมีรายงานความปลอดภัยที่ดีเยี่ยม แต่ยังคงอยู่ภายใต้การตรวจสอบถึงภาะวพิษต่อระบบประสาท และอาจส่งผลเพิ่มความเร็วในการเสื่อมในโรคอัลไซเมอร์์ ซีโวฟลูเรนเป็นสารที่นิยมสำหรับการชักนำผ่านหน้ากากก๊าส (mask induction) เนื่องมาจากมีฤทธิ์ระคายเคืองต่อเยื่อบุมิวคัสน้อยกว่า ซีโวฟลูเรนยังนิยมใช้ในการชักนำ (induction) กับคงระดับ (maintenance) ของยาระงับความรู้สึกเด็กเพื่อทำหัตถการทางศัลยกรรม ในระหว่างการตื่นจากยา มีรายงานว่าซีโรฟลูเรนมีความสัมพันธ์กับการเกิดภาวะไม่ให้ความร่วมมือ (agitation) และ ดีลิเรียม ในเด็กวัยก่อนประถมที่เข้ารับการผ่าตัดเล็ก ยังไม่เป็นที่แน่ชัดว่าจะสามารถป้องกันได้หรือไม่
มายุ โยชิโอกะ

มายุ โยชิโอกะ (<ruby>吉岡 茉祐<rt>よしおか まゆ</rt></ruby>, 7 พฤศจิกายน 1995) เป็นนักพากย์หญิงชาวญี่ปุ่น เกิดที่จังหวัดโอซากะ สังกัด 81produce ส่วนสูง 159 ซม.
ชีวประวัติ.
เมื่อยังเด็กเคยเป็นสมาชิกของ คณะละครฮิมาวาริ และบลูชัตเทิล และนอกเหนือจากการแสดง ละครและโฆษณาแล้ว ยังทำงานบนปกนิตยสารอีกด้วย
ปี 2012 ได้ทำการออดิชันนักพากย์ ได้รับเลือกให้เล่นเป็นนางเอกหลัก ชิมาดะ มายุ ซึ่งเป็นหนึ่งในเจ็ดของนักแสดงนำหญิง ในอนิเมะ Wake Up, Girls! จากผู้สมัครประมาณ 2,000 คน ปี 2015 ได้รับรางวัลเซยูอะวอดส์ ครั้งที่ 9 จากอนิเมะ Wake Up, Girls!
ในปี 2016 ก่อตั้งวง D-selections ร่วมกับ ทัตสึยุกิ โคบายาชิ, อาซึกิ ชิบุยะ, ยูกิ วากาอิ และ โยชิโนะ อาโอยามะ 
ในปี 2018 รับบทอีซากะ มาฮิโระในอนเซ็งมุสึเมะแทนอายากะ อิมามุระที่ออกจากวงการไป ในเดือนกันยายน 2019 จึงได้รับการแต่งตั้งโดยสมาคมการท่องเที่ยวอีซากะอนเซ็ง และเมืองฟุกุชิมะได้แต่งตั้งให้เป็นทูตพิเศษด้านการท่องเที่ยว
ความละเอียดภาพ

ความละเอียดภาพ (image resolution) เป็นค่าตัวเลขที่ระบุความหนาแน่นของจำนวนพิกเซลในภาพบิตแมป
กล่าวอีกนัยหนึ่ง ความละเอียดของเส้นตารางที่แสดงภาพเรียกว่าความละเอียดภาพ และโดยทั่วไปจะแสดงเป็นตัวเลขว่าภาพแบ่งละเอียดแค่ไหนต่อหน่วยหนึ่งนิ้ว
หน่วย.
โดยทั่วไปหน่วยที่ใช้บ่อยที่สุดคือ จุดต่อนิ้ว (dots per inch, dpi) นอกจากนี้ยังมีแนวคิดที่คล้ายกัน ได้แก่ พิกเซลต่อนิ้ว (pixels per inch, ppi) และ เส้นต่อนิ้ว (lines per inch, lpi) โดย dpi จะใช้บอกสมบัติของอุปกรณ์ เช่น เครื่องกราดภาพ ส่วน ppi และ lpi ส่วนใหญ่จะใช้ในวัตถุที่แสดงหรือพิมพ์ชุดของเส้นเป็นพื้นผิว ไม่สามารถเปรียบเทียบค่าเหล่านี้ได้โดยตรง นอกจากหน่วยเหล่านี้แล้ว ยังมีหน่วยที่เรียกว่า พิกเซลต่อเมตร (pixels per meter, ppm) ซึ่งไม่ได้พบเห็นได้ทั่วไป หน่วยนี้ใช้ภายในในรูปแบบไฟล์รูปภาพเช่น BMP และ PNG แต่เนื่องจากโปรแกรมประยุกต์การแสดงภาพส่วนใหญ่มักจะแสดงผลโดยแปลงหน่วย ppm เป็นหน่วย ppi ผู้ใช้ทั่วไปจึงมักจะไม่จำเป็นต้องใส่ใจตรงนี้
ความสัมพันธ์ระหว่างความยาวและจำนวนพิกเซลแสดงได้ด้วยสูตรต่อไปนี้
 ความยาว = จำนวนพิกเซล / ความละเอียดภาพ
ความสัมพันธ์นี้จำเป็นต่อการวาดภาพที่มีขนาดเท่ากันบนอุปกรณ์ที่มีความละเอียดต่างกัน
พิกเซลต่อนิ้ว

พิกเซลต่อนิ้ว (pixels per inch) นิยมย่อเป็น ppi (มักใช้อักษรตัวพิมพ์เล็ก) และเป็นหน่วยที่ระบุความละเอียดภาพของจอภาพหรือภาพบิตแมป เรียกอีกอย่างว่า ความหนาแน่นพิกเซล (pixel density)
ความละเอียดภาพคือความละเอียดของเส้นตาราง ที่แสดงรูปภาพ โดยทั่วไปจะแสดงเป็นพิกเซลต่อนิ้ว (ไม่ใช่ต่อตารางนิ้ว) คำว่า ppi ยังใช้เรียกค่าความหนาแน่นของพิกเซลที่แสดงเป็นหน่วย ppi (ไม่ใช่แค่ใช้เรียกหน่วย แต่ใช้เรียกตัวค่านั้นเลย)
พิกเซลต่อนิ้วมีมิติเหมือนกันกับหน่วยของจำนวนเส้นหน้าจอ เส้นต่อนิ้ว (lpi) และหน่วยของ ความหนาแน่นจุด จุดต่อนิ้ว (dpi) แต่ว่าปริมาณที่แสดงต่างกัน ดังนั้นจึงไม่สามารถแปลงค่าไปมาได้โดยไม่บอกข้อมูลจำเพาะเพิ่มเติม
มักจะใช้สำหรับการพิมพ์ ในการพิมพ์ หนึ่งพิกเซลจะแสดงด้วยจุดหลายจุด ดังนั้น dpi จึงมีค่ามากกว่า ppi (เช่น โดยทั่วไปคือ 16 เท่า เป็นต้น) ในการแสดงผล ppi มักจะเท่ากับ dpi เนื่องจากมีความสอดคล้องแบบหนึ่งต่อหนึ่งระหว่างพิกเซลและจุด ดังนั้น ppi และ dpi จึงใช้แทนกันได้
การคำนวณ ppi ในจอภาพ.
ค่า "อัตราส่วน" ของจอภาพคืออัตราส่วนของจำนวนพิกเซลในแนวตั้งและนอน ซึ่งจะเท่ากับ อัตราส่วนลักษณะ หากพิกเซลเป็นรูปสี่เหลี่ยมจัตุรัส แต่บางมาตรฐาน (โดยมากมักเป็นมาตรฐานเก่า) ไม่เป็นสี่เหลี่ยมจัตุรัส ดังนั้นจึงต่างกัน
หากพิกเซลเป็นสี่เหลี่ยมจัตุรัส สามารถคำนวณค่าความละเอียดภาพได้โดย
 ppi (ความหนาแน่นพิกเซล) = √(แนวนอน2 + แนวตั้ง2) ÷ ความยาวในหน่วยนิ้ว
เอล ชาปูลิน โคโลราโด

เอล ชาปูลิน โคโลราโด  เป็นซีรีส์โทรทัศน์แนวตลกของเม็กซิโก ที่สร้างโดย โรแบร์โต โกเมซ โบลัญโญส โดยออกอากาศทางช่อง และลัสเอสเตรยัส ในวันที่ 28 กุมภาพันธ์ 1973 และจบลงในวันที่ 26 กันยายน 1979
โมโต2 ฤดูกาล 2013

โมโต 2 เวิร์ล แชมเปี้ยนชิพ ปี ค.ศ.2013 / พ.ศ.2556 เป็นส่วนหนึ่งของการแข่งขันฤดูกาลที่ 65 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี"
สนามแข่ง.
ในฤดูกาล ค.ศ.2013 / พ.ศ.2556 มีการแข่งขันทั้งหมด 17 สนาม ได้แก่
 ‡ = แข่งขันตอนกลางคืน
 †† = แข่งขันในวันเสาร์
โมโต2 ฤดูกาล 2012

โมโต 2 เวิร์ล แชมเปี้ยนชิพ ปี ค.ศ.2012 / พ.ศ.2555 เป็นส่วนหนึ่งของการแข่งขันฤดูกาลที่ 64 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี"
สนามแข่ง.
ในฤดูกาล ค.ศ.2012 / พ.ศ.2555 มีการแข่งขันทั้งหมด 17 สนาม ได้แก่
 ‡ = แข่งขันตอนกลางคืน
 †† = แข่งขันในวันเสาร์
 *"ตามตารางเดิม วันจัดการแข่งขันของทั้งสองสนามจะสลับกัน"
ผู้ว่าราชการหมู่เกาะเคย์แมน

ผู้ว่าราชการหมู่เกาะเคย์แมน  เป็นผู้แทนของพระมหากษัตริย์สหราชอาณาจักรในดินแดนโพ้นทะเลของสหราชอาณาจักรหมู่เกาะเคย์แมน ผู้ว่าราชการซึ่งเป็นข้าราชการพลเรือนซึ่งในสมัยปัจจุบันมักเป็นชาวอังกฤษซึ่งปกติจะอาศัยอยู่ในสหราชอาณาจักร จะได้รับการแต่งตั้งโดยพระมหากษัตริย์จากเจ้าหน้าที่ของสำนักงานต่างประเทศ เครือจักรภพและการพัฒนาตามคำแนะนำของรัฐบาลอังกฤษ บทบาทของผู้ว่าราชการคือทำหน้าที่เป็นประมุขแห่งรัฐโดยพฤตินัย และมีหน้าที่รับผิดชอบในการแต่งตั้งนายกรัฐมนตรี ซึ่งเป็นหัวหน้าพรรคที่มีที่นั่งส่วนใหญ่ในสภานิติบัญญัติ ผู้ดำรงตำแหน่งคนปัจจุบันคือ ดำรงตำแหน่งผู้ว่าราชการตั้งแต่เดือนเมษายน ค.ศ. 2023
จุดต่อนิ้ว

จุดต่อนิ้ว (dots per inch) นิยมเขียนเป็นตัวย่อ dpi เป็นหน่วยที่ระบุความหนาแน่นของจุด (ความละเอียดภาพ) โดยระบุจำนวนจุดที่สามารถแสดงได้ในความกว้าง 1 นิ้ว (ไม่ใช่ 1 ตารางนิ้ว)
dpi ใช้เป็นหน่วยบ่งชี้ประสิทธิภาพสำหรับ เครื่องพิมพ์ และ เครื่องกราดภาพ นอกจากนี้ยังใช้เป็นหน่วยแทนความถูกต้องของ ข้อมูลรูปภาพ ที่ใช้ใน คอมพิวเตอร์ โดยเชื่อมโยงกับขนาดการพิมพ์ มีความแตกต่างจากค่าพิกเซลต่อนิ้ว (ppi) ซึ่งระบุด้วยจำนวนพิกเซล
ภาพรวม.
โดยทั่วไปแล้วจอภาพของคอมพิวเตอร์ มักจะถือว่ามีความหนาแน่นจุดประมาณ 72 dpi ถึง 96 dpi เป็นความหนาแน่นของจุดที่ให้ผลการมองภาพที่กำลังดี ตัวเลขนี้เริ่มโดย Xerox Star ที่เปิดตัวใน ปี 1981 โดยมี 72 dpi (72 dpi เท่ากับ แมคอินทอช รุ่นแรกที่เปิดตัวในปี 1984) และ ไมโครซอฟท์ วินโดวส์ รุ่นแรกที่เปิดตัวใน ปี 1985 มี 96 dpi เป็นมาตรฐาน 72 dpi มักเป็นมาตรฐานในอุตสาหกรรมกราฟิกส์ ซึ่งซอฟต์แวร์ที่มาจากแมคอินทอช เช่น อะโดบี โฟโตชอป ถูกนำมาใช้อย่างกว้างขวาง
สำหรับสื่อสิ่งพิมพ์ เช่น นิตยสาร ต้องใช้ความละเอียดอย่างน้อย 300 dpi โดยเฉพาะอย่างยิ่ง รูปร่างตัวอักษรจีนโดยทั่วไปมีรายละเอียดมากกว่าตัวอักษรภาษาอังกฤษ ดังนั้นจึงจำเป็นต้องมีความละเอียดสูงเพื่อปรับปรุงการมองเห็น นอกจากนี้ โดยทั่วไปแนะนำให้ใช้ 600 dpi หรือมากกว่าสำหรับการพิมพ์ขาวดำ ซึ่งไม่สามารถคาดหวังเอฟเฟกต์การขจัดรอยหยักได้ ต่างจากในการพิมพ์สี
ค่า dpi ในการแสดงประสิทธิภาพของเครื่องพิมพ์แบบพ่นหมึกนั้นเป็นเพียงหน่วยขั้นต่ำที่ เลื่อนจุดกึ่งกลางได้โดยไม่มีปัญหาถ้าจุดจะเหลื่อมกันบนกระดาษ (มักเป็นระยะห่างระหว่างหัวพิมพ์ที่พ่นหมึกหรือผงหมึก) ว่ากันว่าดวงตาของมนุษย์แทบจะไม่สามารถบอกความแตกต่างที่สูงกว่า 300 dpi ได้ ด้วยเหตุนี้ จึงไม่สามารถเปรียบเทียบง่าย ๆ กับ dpi ในเครื่องกราดภาพ จอภาพ และการพิมพ์เชิงพาณิชย์
ผู้บุกเบิกรุ่นเยาว์แห่งประเทศจีน

ผู้บุกเบิกรุ่นเยาว์แห่งประเทศจีน (จีน: 中国少年先锋队; พินอิน: "Zhōngguó shàonián xiānfēngduì") หรือย่อเป็น ผู้บุกเบิกรุ่นเยาว์ (จีน: 少先队; พินอิน: "shàoxiānduì") เป็นองค์การเยาวชนสำหรับนักเรียนอายุตั้งแต่ 6-14 ปี ในสาธารณรัฐประชาชนจีน ดำเนินการโดยลีกเยาวชนคอมมิวนิสต์แห่งประเทศจีน ซึ่งเป็นองค์การเยาวชนที่มีอายุมากกว่าซึ่งอยู่ภายใต้พรรคคอมมิวนิสต์จีน (CCP) ผู้บุกเบิกรุ่นเยาว์แห่งประเทศจีนมีความคล้ายคลึงกับขบวนการไพโอเนียร์ (Pioneer movement) ที่มีอยู่หรือมีอยู่ในประเทศคอมมิวนิสต์หลายแห่งทั่วโลก
เอล ชาปูลิน โคโลราโด แอนิมาโด

เอล ชาปูลิน โคโลราโด แอนิมาโด  เป็นการ์ตูนทีวีแอนิเมชันของประเทศเม็กซิโก ออกอากาศทางช่องเอลซิงโก สร้างโดย โรแบร์โต โกเมซ เฟร์นันเดซ ฉายตอนแรกเมื่อวันที่ 13 เมษายน 2015 ถึงวันที่ 1 มิถุนายน 2017
โดมินิก โซโบสลอยี

โดมินิก โซโบสลอยี (เกิด 25 ตุลาคม ค.ศ. 2000) เป็นนักฟุตบอลอาชีพชาวฮังการีซึ่งเล่นตำแหน่งกองกลางให้แก่ลิเวอร์พูล และเป็นกัปตันทีมของทีมชาติฮังการีและเขายังสามารถเล่นในตำแหน่งกองกลางตัวรุกและปีกได้อีกด้วย
โซโบสลอยีประเดิมสนามในนามทีมชุดใหญ่ใน ค.ศ. 2017 กับสโมสรฟุตบอลลีเฟอริง ทีมสำรองของเร็ดบุลซัลทซ์บวร์ค ในเดือนมกราคม ค.ศ. 2018 โซโบสลอยีเปิดตัวกับสโมสรแม่โดยกลายเป็นผู้เล่นตัวจริงในฤดูกาล 2018–19 สามฤดูกาลต่อมา เขาช่วยให้สโมสรคว้าแชมป์ลีก 3 สมัยติดต่อกันและบอลถ้วยในประเทศ 2 รายการ ในเดือนมกราคม ค.ศ. 2021 โซโบสลอยีย้ายไปเยอรมนีโดยอยู่กับแอร์เบ ไลพ์ซิช ซึ่งเป็นสโมสรพันธมิตรกับเร็ดบุลซัลทซ์บวร์ค ด้วยค่าตัว 20 ล้านยูโร ทำให้เขากลายเป็นนักฟุตบอลชาวฮังการีที่มีค่าตัวแพงที่สุดตลอดกาล โดยตลอดระยะเวลาสามฤดูกาล เขาชนะเลิศรายการเดเอ็ฟเบ-โพคาลสองครั้ง ก่อนจะย้ายไปร่วมทีมลิเวอร์พูลในเดือนกรกฎาคม ค.ศ. 2023 ด้วยค่าตัว 70 ล้านยูโร ทำให้เขากลายเป็นผู้เล่นที่มีค่าตัวมากที่สุดเป็นอันดับ 4 ของสโมสร
โซโบสลอยีเป็นตัวแทนของทีมชาติฮังการีทั้งในระดับเยาวชนและทีมชาติชุดใหญ่ เขาเปิดตัวในนามทีมชาติชุดใหญ่ในรอบคัดเลือกยูโร 2020 ช่วยให้ประเทศของเขาผ่านเข้ารอบสุดท้ายด้วยการทำประตูในนาทีสุดท้ายในการแข่งขันรอบเพลย์ออฟพบกับไอซ์แลนด์
ระดับสโมสร.
ลีเฟอริง.
โซโบสลอยีเริ่มต้นอาชีพของเขาในฤดูกาล 2017–18 กับสโมสรฟุตบอลลีเฟอริงซึ่งอยู่ในดิวิชัน 2 พบกับคัพเฟินแบร์คเมื่อวันที่ 21 กรกฎาคม ค.ศ. 2017 เขายิงประตูแรกในระดับอาชีพของเขาในเกมกับสโมสรฟุตบอลเบลา-ไวส์ลินทซ์เมื่อวันที่ 4 สิงหาคม ค.ศ. 2017
เร็ดบุลซัลทซ์บวร์ค.
ระหว่างฤดูกาล 2017–18 เขาเปิดตัวในเกมกับเอาส์ทรีอาวีนเมื่อวันที่ 27 พฤษภาคม ค.ศ. 2018 เขาลงสนามในนาทีที่ 57 แทนอีน็อก อึมเวปู เขายิงประตูแรกให้สโมสรในออสเตรียนคัพ ที่ชนะสโมสรกีฬาเอโกลชวาทซ์ 6–0
ลิเวอร์พูล.
ในวันที่ 3 กันยายน ค.ศ. 2023 เขายิงประตูแรกในสีเสื้อของลิเวอร์พูล ในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ แอสตันวิลลา 3-0 ต่อมา ในวันที่ 27 กันยายน ค.ศ. 2023 ฟุตบอลลีกคัพ รอบ 3 เขายิงประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 6 ธันวาคม ค.ศ. 2023 โซโบสลอยีทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ เชฟฟีลด์ยูไนเต็ด ที่บรามอลล์เลน 2-0 ต่อมา ในวันที่ 31 มกราคม ค.ศ. 2024 โซโบสลอยีทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 4-1 ต่อมา ในวันที่ 7 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดแรก โซโบสลอยีทำประตู ในนัดที่ ลิเวอร์พูล เอาชนะ สปาร์ตาปราฮา 5-1 ต่อมา ในวันที่ 14 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดที่ 2 โซโบสลอยีทำประตู ในนัดที่ ลิเวอร์พูล เปิดสนามแอนฟีลด์เอาชนะ สปาร์ตาปราฮา 6-1 รวมผลสองนัด ลิเวอร์พูล เอาชนะ สปาร์ตาปราฮา 11-2 ช่วยให้ ลิเวอร์พูล ผ่านเข้ารอบก่อนรองชนะเลิศ ยูฟ่ายูโรปาลีก ได้สำเร็จ
ในวันที่ 17 กันยายน ค.ศ. 2024 ยูฟ่าแชมเปียนส์ลีก ฤดูกาล 2024–25 รอบลีก โซโบสลอยีทำประตู ในนัดที่ ลิเวอร์พูล เอาชนะ เอซี มิลาน จากอิตาลี 3-1
อู๋ ไป่

อู๋จวิ้นหลิน (จีนตัวเต็ม: 吳俊霖; พินอิน: Wú Jùnlín; เกิด 14 มกราคม พ.ศ.2511) เป็นที่รู้จักกันดีในชื่อบนเวทีของเขาคือ อู๋ไป่ (จีนตัวเต็ม: 伍佰; พินอิน: Wǔ Bǎi; ฮกเกี้ยนไต้หวัน: Gō͘-pah) เป็นนักร้องเพลงร็อค นักแต่งเพลง และนักแสดงชาวไต้หวัน เขาเป็นสมาชิกวง Wu Bai & China Blue โดยมี ดีน ซัลโวต้า (กลอง), หยูจี้ยง (คีย์บอร์ด) และ จูเจี้ยนฮุย (กีตาร์เบส) ในขณะที่อู๋ไป่เองก็เป็นมือกีตาร์และนักร้องนำของวง ได้รับการขนานนามว่า "The King of Live Music" อู๋ไป่ได้รับการยกย่องให้เป็นหนึ่งในตำนานร็อกที่ใหญ่ที่สุดในเอเชียตะวันออกและเอเชียตะวันออกเฉียงใต้
ประวัติ.
ชีวิตในวัยเด็ก.
อู๋ไป่เกิดที่เขตซินเตี้ยน นครซินเป่ย์ เมื่อเขาเกิดได้ไม่นาน พ่อกับแม่ของเขาได้กลับไปยังบ้านซวนโถว (แปลว่ากระเทียม) เขตลิ่วเจียว เทศมณฑลเจียอี้ ซึ่งเป็นบ้านเกิดของพ่อแม่ของเขา ในชั้นประถมศึกษา เขาเป็นนักเรียนที่ตั้งใจเรียนมาก ถึงขั้นสอบได้คะแนนเต็ม 100 คะแนน ของ 5 วิชา ซึ่งเท่ากับ 500 คะแนน ถึงเป็นที่มาของชื่อ "อู๋ไป่ 伍佰" นั่นเอง เมื่อเขาเรียนชั้นมัธยมศึกษาตอนต้น เขาเริ่มสนใจเรื่องดนตรี โดยเริ่มแรกเล่นเครื่องเป่าในวงดุริยางค์ของโรงเรียน จนทำให้ผลการเรียนของเขาต่ำลง แต่เขาได้เรียนจบชั้นมัธยมศึกษาตอนปลายในที่สุด
ก้าวสู่เป็นศิลปิน.
เมื่อเขาได้เรียนจบมัธยมศึกษาตอนปลายที่นครเจียอี้แล้ว เขาได้ไปสอบเข้ามหาวิทยาลัย ผลปรากฏว่าสอบไม่ผ่าน จึงทำให้เขาต้องออกไปหางานทำที่ไทเป งานที่เขาทำคือเป็นเด็กเสิร์ฟ คนขายประกัน ขายหนังสือภาษาอังกฤษที่หน้ามหาวิทยาลัยแห่งหนึ่งในไทเป และสุดท้ายคือเป็นลูกจ้างในร้านขายเครื่องดนตรี เมื่อเขาได้ทำงานที่ร้านขายเครื่องดนตรี แล้วเขาเห็นกีตาร์โปร่งตัวหนึ่งแล้วไปเล่น จนเจ้าของร้านเห็นแล้วไล่เขาออกไป เขาก็เลยไปหางานทำที่ร้านขายเครื่องดนตรีที่ร้านอื่น เขาก็ทำเช่นเดิม คือชอบเล่นกีตาร์ของร้าน จนเขาโดนไล่ออก จากนั้นเขาได้เป็นนักร้อง นักดนตรี มีผลงานเพลงแรกคือ 小人國 ในปี พ.ศ.2533 ซึ่งเพลงนี้เขาเป็นผู้แต่งเนื้อร้องและเรียบเรียง วงการเพลงไต้หวันก็สังเกตเห็นนักร้อง-นักแต่งเพลงคนนี้ในทันที เขาสามารถเขียนเพลงและเนื้อเพลงได้ทั้งภาษาจีนกลางและภาษาไต้หวัน ตลอดจนผลิตและเรียบเรียงเพลงของตัวเอง ซึ่งไม่เคยมีใครรู้จักมาก่อนสำหรับศิลปินชาวไต้หวันในขณะนั้น ความสามารถในการเล่นกีตาร์บลูส์และร็อคของ Wu Bai ทำให้นักวิจารณ์และผู้ฟังผลงานของเขาประหลาดใจทั่วทั้งไต้หวัน
จากนั้นเขาได้เป็นนักดนตรีตามผับแล้วได้เจอมือเบสชาวพม่าเชื้อสายจีน ชื่อจูเจี้ยนฮุย หรือเสี่ยวจู และมือกลองชาวอเมริกัน-อิตาลี่ ชื่อดีโน่ ซัลโวต้า จากนั้นก็ได้รวมเป็นวงดนตรีขึ้นมา เมื่อรวมกันเป็นวงแล้ว มีมือคีย์บอร์ดคนหนึ่ง เข้ามาขอร่วมวงด้วย มือคีย์บอร์ดคนนั้นก็คือ หยูจี้ยง หรือต้ามาว (แปลว่าแมวใหญ่)
ในปี พ.ศ. 2535 อู๋ไป่ มีผลงานเพลงคือ 少年吔，安啦！เป็นเพลงประกอบภาพยนตร์เรื่อง 少年吔，安啦！Dust of Angels จากนั้น ได้มีอัลบั้มเพลงอัลบั้มแรกคือ 愛上別人是快樂的事 (To Love Somebody Is the Happiest Thing) ในนามอู๋จวิ้นหลิน 吳俊霖
เมื่ออู๋ไป่ ต้องการนักดนตรีสนับสนุน เขาได้พบจูเจี้ยนฮุย หรือเสี่ยวจู เล่นเบสกีตาร์ ดีโน่ ซัลโวต้า เล่นกลอง และต้ามาวเล่นคีย์บอร์ด จากนั้นก็ได้รวมเป็นวงดนตรีขึ้นมาที่มีชื่อว่า "China Blue" ซึ่งเป็นวงดนตรีระดับฝีมือที่ไม่ธรรมดา และเป็นวงดนตรีบุกเบิกเพลงร็อกไต้หวันอีกด้วย จากนั้นปี 2537 อู๋ไป่ได้มีอัลบั้มชุดที่ 2 คือ 浪人情歌 Wanderer’s Love Song ซึ่งอัลบั้มนี้ในใช้นามของ อู๋ไป่ 伍佰 & China Blue จนถึงชุดปัจจุบัน
ชีวิตส่วนตัว.
อู๋ไป่ได้สมรสกับ Chen Wenpei ซึ่งเป็นผู้จัดการส่วนตัวของเขา ที่เมืองฟุกุโอกะ ประเทศญี่ปุ่น เมื่อปี พ.ศ. 2546
หลี่ รุ่ยหวน

หลี่ รุ่ยหวน (เกิด 17 กันยายน ค.ศ. 1934) เป็นนักการเมืองชาวจีนเกษียณอายุ หลี่เป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจตัดสินใจสูงสุดของจีนระหว่าง ค.ศ. 1989 ถึง 2002 หลี่ดำรงตำแหน่งประธานคณะกรรมาธิการแห่งชาติประจำสภาที่ปรึกษาการเมืองประชาชนจีน (CPPCC) ชุดที่ 9 ตั้งแต่ ค.ศ. 1993 ถึง 2003 ก่อนหน้านั้น เขาเป็นเลขาธิการพรรคคอมมิวนิสต์จีนประจำเทียนจิน
ประวัติ.
เขาเป็นคนพื้นเพจากครอบครัวชาวนาในเป่าตี๋ เทียนจิน และเดิมมีอาชีพช่างไม้ เขาได้รับเลือกและเลือกตั้งซ้ำเป็นประธานคณะกรรมการแห่งชาติประจำสภาที่ปรึกษาการเมืองประชาชนจีนชุดที่ 8 และ 9 ในเดือนมีนาคม ค.ศ. 1993 และมีนาคม ค.ศ. 1998 หลี่เป็นประธานคนที่หกของสภาฯ ต่อจากเหมา เจ๋อตง, โจว เอินไหล, เติ้ง เสี่ยวผิง, เติ้ง อิ่งเชา และหลี่ เซียนเนี่ยน เนื่องจากตำแหน่งนี้เคยถูกดำรงโดยผู้อาวุโสปฏิวัติที่โดดเด่นที่สุดบางคน จึงถูกกล่าวขานว่า "สูงส่งและศักดิ์สิทธิ์" โดยผู้สังเกตการณ์ที่เคารพ หน้าที่หลักของประธานสภาฯ ส่วนใหญ่เป็นการให้คำปรึกษาและไกล่เกลี่ย หน้าที่ของหลี่มุ่งเน้นไปที่การบรรเทาความขัดแย้งระหว่างภาคส่วนต่าง ๆ ของสังคม การปรึกษาหารือเกี่ยวกับกิจการของรัฐ และการเสนอแนวคิดต่อหน่วยงานระดับสูงของรัฐบาลกลางสาธารณรัฐประชาชนจีนเพื่อการอ้างอิง
หลี่เกิดในครอบครัวชาวนาธรรมดาในเดือนกันยายน ค.ศ. 1934 ทำงานเป็นคนงานก่อสร้างในบริษัทก่อสร้างที่สามแห่งปักกิ่งตั้งแต่ ค.ศ. 1951 ถึง 1958 และในเวลาว่างได้เข้าเรียนในสถาบันวิศวกรรมสถาปัตยกรรม และได้รับประกาศนียบัตรระดับวิทยาลัย หลี่เป็นที่รู้จักในฐานะผู้คิดค้น "วิธีการคำนวณแบบง่าย" ซึ่งปรับปรุง "วิธีการตีเส้นแบบดั้งเดิม" ในงานช่างไม้ หลี่เป็นที่รู้จักในนาม "หลู่ ปันน้อย" ช่างไม้ระดับปรมาจารย์ในตำนานของจีนโบราณ เขาไต่เต้าขึ้นสู่ตำแหน่งสูงในอุตสาหกรรมก่อสร้างและการเมืองเทียนจิน
ในช่วงที่เขาดำรงตำแหน่งนายกเทศมนตรีนครเทียนจิน เขาให้การสนับสนุนอย่างแข็งขันต่อการปรับโครงสร้างเชิงสถาบัน โดยมุ่งเน้นความสนใจไปที่การปรับปรุงสภาพที่อยู่อาศัยในเมืองและการขนส่งสาธารณะ เขาได้รับความนิยมอย่างมากในหมู่ชาวเทียนจินด้วยรายการวิทยุและโทรทัศน์แบบโทรศัพท์สดที่เขาตอบคำถามของผู้อยู่อาศัยโดยตรงด้วยรายละเอียดที่ชัดเจน
ใน ค.ศ. 1989 เขากลายเป็นสมาชิกคณะกรรมาธิการสามัญประจำกรมการเมืองร่วมกับเจียง เจ๋อหมินและซ่ง ผิง และดำรงตำแหน่งประธานสภาที่ปรึกษาทางการเมืองประชาชนจีนใน ค.ศ. 1993 หลี่เกษียณใน ค.ศ. 2003 ด้วยวัย 68 ปี เขาปรากฏตัวอีกครั้งในการประชุมสภาแห่งชาติพรรคครั้งที่ 20 เมื่อ 16 ตุลาคม ค.ศ. 2022
ราชวงศ์ที่ยี่สิบสองแห่งอียิปต์

ราชวงศ์ที่ยี่สิบสองแห่งอียิปต์ หรือเรียกอีกอย่างว่า ราชวงศ์บูบาสทิส เนื่องจากแต่เดิมฟาโรห์จากราชวงศ์นี้ทรงปกครองอยู่ที่เมืองบูบาสทิส ซึ่งสถาปนาขึ้นโดยฟาโรห์โชเชงค์ที่ 1
ราชวงศ์ที่ยี่สิบเอ็ด, ยี่สิบสอง, ยี่สิบสาม, ยี่สิบสี่ และยี่สิบห้าแห่งอียิปต์โบราณ จะรวมอยู่ในกลุ่มของราชวงศ์ในสมัยช่วงระหว่างกลางที่สาม
ผู้ปกครองแห่งราชวงศ์.
ฟาโรห์แห่งราชวงศ์ที่ยี่สิบสองเป็นลำดับของหัวหน้าเผ่าเมชเวส (ชนเผ่าลิเบียโบราณ) ซึ่งปกครองจากราว 943 ปีก่อนคริสตกาล จนถึง 716 ปีก่อนคริสตกาล ซึ่งตั้งรกรากอยู่ในอียิปต์ตั้งแต่ช่วงสมัยราชวงศ์ที่ยี่สิบแห่งอียิปต์ และเป็นที่รู้จักในอียิปต์ว่าเป็น "มหาประมุขแห่งมา (Ma)" ซึ่งคำว่า มา (Ma) มีความหมายเดียวกันกับเมชเวส (Meshwesh) และมาเนโธได้กล่าวว่าราชวงศ์อียิปต์พัฒนามาจากชาวลิเบียโบราณนี้ปกครองเหนือบริเวณเมืองบูบาสทิสเป็นครั้งแรก แต่ผู้ปกครองเกือบทั้งจะปกครองจากเมืองทานิส ซึ่งเป็นเมืองหลวงและเมืองที่มีการขุดหลุมฝังพระบรมศพ
ฟาโรห์อีกพระองค์ที่อยู่ในราชวงศ์นี้คือฟาโรห์ทุตเคเปอร์เร โชเชงค์ ซึ่งระยะเวลาการปกครองของพระองค์ในราชวงศ์นี้ยังไม่แน่นอน แม้ว่าพระองค์จะปกครองอียิปต์ในช่วงต้นศตวรรษที่ 9 ก่อนคริสตกาลในช่วงเวลาสั้น ๆ ระหว่างรัชสมัยฟาโรห์โอซอร์คอนที่ 1 และรัชสมัยฟาโรห์ทาเคลอตที่ 1 ส่วนผู้ปกครองที่เมืองทานิสพระองค์ถัดไปของฟาโรห์โชเชงค์ที่ 5 คือ ฟาโรห์โอซอร์คอนที่ 4 ซึ่งฟาโรห์พระองค์นี้มักสันนิษฐานว่าไม่ได้ทรงเป็นสมาชิกของราชวงศ์ที่ยี่สิบสอง เนื่องจากพระองค์ทรงปกครองในส่วนเล็กๆ ของอียิปต์ล่างร่วมกับฟาโรห์เทฟนัคห์เตแห่งซาอิส ซึ่งมีอำนาจที่ได้รับการยอมรับที่เมมฟิส และฟาโรห์ยูพุตที่ 2 แห่งลีออนโทโพลิส
รายพระนามฟาโรห์.
ผู้ปกครองที่เป็นที่ทราบในช่วงราชวงศ์ที่ยี่สิบสองแห่งอียิปต์ มีดังต่อไปนี้
ราชวงศ์ที่ยี่สิบสามแห่งอียิปต์.
ราชวงศ์ที่ยี่สิบสามแห่งอียิปต์เป็นราชวงศ์สาขาของราชวงศ์ที่ยี่สิบสอง ซึ่งบางทีอาจปกครองอยู่ในอียิปต์บน แม้ว่าจะมีการถกเถียงกันมากมายเกี่ยวกับประเด็นดังกล่าว ฟาโรห์จากราชวงศ์ที่ยี่สิบสามทั้งหมดทรงปกครองในอียิปต์กลางและบนรวมถึงโอเอซิสทะเลทรายตะวันตก
ยูฟุ

ยูฟุ  เป็นนครที่ตั้งอยู่บริเวณกึ่งกลางของจังหวัดโออิตะ ประเทศญี่ปุ่น จัดตั้งขึ้นเมื่อวันที่ 1 ตุลาคม ค.ศ. 2005 จากการควบรวมเมืองฮาซามะ เมืองโชไน และเมืองยูฟูอิง (เมืองดังกล่าวเคยอยู่ภายในอำเภอโออิตะ) นครยูฟุมีขนาดพื้นที่ทั้งสิ้น 319.32 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 32,231 คน
ภูมิศาสตร์.
ยูฟุตั้งอยู่ทางตอนกลางของจังหวัดโออิตะ ล้อมรอบด้วยภูเขา เช่น ยูฟูดาเกะ (ความสูง 1,583 เมตร), ชิโรงาตาเกะ และโทกิยามะ มีตะกอนน้ำพารูปพัดจากแม่น้ำโออิตะ ทำให้พื้นที่แห่งนี้เหมาะกับการทำเกษตร พื้นที่ส่วนหนึ่งของยูฟุอยู่ในเขตอุทยานแห่งชาติอาโซะคูจู นอกจากนี้ ยูฟุยังเป็นที่รู้จักจากบ่อน้ำพุร้อนที่มีอยู่จำนวนมาก
แหล่งน้ำ.
<templatestyles src="Flowlist/styles.css" />
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของยูฟุใน ค.ศ. 2020 คือ 32,772 คน โดยยูฟุได้ทำการสำรวจสำมะโนมาตั้งแต่ ค.ศ. 1920
ยานคูบา มินเตห์

ยานคูบา มินเตห์ โมอาต (เกิด 22 กรกฎาคม 2004) เป็นนักฟุตบอลอาชีพชาวแกมเบียที่เล่นในตำแหน่งปีกให้กับไบรตันแอนด์โฮฟอัลเบียนและฟุตบอลทีมชาติแกมเบีย
ระดับสโมสร.
โอบี.
มินเตห์เริ่มต้นอาชีพนักฟุตบอลของเขากับ Steve Bico Football Club ในแกมเบีย บาการี บอยัง เอเยนต์ของมินเตห์ ได้ติดต่อสโมสรโอบีในเดนมาร์กเพื่อขอโอกาสให้มินเตห์และ ดาวดา ดาร์โบ เพื่อนร่วมชาติชาวแกมเบีย ทั้งคู่ถูกเรียกเข้าร่วมทดสอบฝีเท้า ผลการทดสอบฝีเท้าครั้งแรกของมินเตห์ไม่เป็นที่ประทับใจ แต่เขาได้รับโอกาสในการทดสอบฝีเท้าอีกครั้ง และครั้งนี้เขาทำผลงานได้ดีขึ้นอย่างมาก ในช่วงซัมเมอร์ปี 2022 เขาได้เซ็นสัญญาถาวรกับโอบี เริ่มต้นกับทีมรุ่นอายุไม่เกิน 19 ปี และเซ็นสัญญาขึ้นสู่ทีมชุดใหญ่ในปีเดียวกัน เขาลงประเดิมสนามในเดนิชซูเปอร์ลีกาเมื่อวันที่ 10 กันยายน 2022 ในนัดที่เอาชนะโคเปนเฮเกน 2–1 และยิงประตูชัยได้เพียง 3 นาทีหลังถูกเปลี่ยนตัวลงมาแทนฟรังโก ดองยา
นิวคาสเซิลยูไนเต็ด.
ในวันจันทร์ที่ 12 มิถุนายน ค.ศ. 2023 นิวคาสเซิลยูไนเต็ดประกาศว่าพวกเขาบรรลุข้อตกลงในการเซ็นสัญญาคว้าตัว มินเตห์ โดยมีผลตั้งแต่วันเสาร์ที่ 1 กรกฎาคม 2023 รายงานจากสื่ออ้างว่านิวคาสเซิลจะจ่ายค่าตัวให้โอเดนเซ 7 ล้านยูโร พร้อมกันนี้ นิวคาสเซิลยังประกาศด้วยว่าเมื่อเขามาถึง มินเทห์จะถูกยืมตัวทันทีโดยสโมสรไฟเยอโนร์ดแชมป์เอเรดีวีซีสำหรับฤดูกาล 2023–24
ไฟเยอโนร์ด (ยืม).
มินเตห์ลงประเดิมสนามให้กับสโมสรเมื่อวันที่ 4 สิงหาคม ในศึกโยฮันไกรฟฟ์ ชีลด์ 2023
ความถนัดซ้าย

ความถนัดซ้าย หมายถึงการใช้มือข้างที่ถนัดเป็นมือข้างซ้ายซึ่งถือเป็นส่วนน้อย โดยจากการสำรวจในปี 2013 พบว่ามีคนที่ถนัดซ้ายเป็นสัดส่วน 10% ของคนทั้งโลก โดยทั่วไปแล้วอุปกรณ์และสิ่งอำนวยความสะดวกต่าง ๆ มักจะทำขึ้นสำหรับคนถนัดขวาซึ่งเป็นคนส่วนใหญ่ในสังคม อย่างไรก็ตาม ก็มีบริษัทที่ผลิตและจำหน่ายเครื่องมือ เครื่องเขียน อุปกรณ์ทำอาหาร ฯลฯ สำหรับคนถนัดซ้ายโดยเฉพาะอยู่ด้วย วันที่ 13 สิงหาคม เป็นวันคนถนัดซ้ายสากลตามที่กลุ่มคนถนัดซ้ายของสหราชอาณาจักร (Left-Handers Club) กำหนดขึ้นในปี 1992 ตามวันเกิดของผู้เสนอ
ในความหมายกว้าง ๆ คำนี้อาจจะไม่ใช้แค่เฉพาะกับมือหรือแขนเท่านั้น แต่ยังอาจใช้กับกรณีที่ขา ตา หรือหูข้างใดข้างหนึ่งได้รับการใช้งานอย่างโดดเด่นมากกว่าอีกข้างอย่างเห็นได้ชัด
โมฮัมหมัด ชาฮาบุดดิน

โมฮัมหมัด ชาฮาบุดดิน (เกิด 10 ธันวาคม ค.ศ. 1949) เป็นนักกฎหมาย ข้าราชการ และนักการเมืองชาวบังกลาเทศ ซึ่งเป็นประธานาธิบดีคนที่ 22 และคนปัจจุบันของบังกลาเทศ เขาได้รับเลือกในการเลือกตั้งประธานาธิบดีบังกลาเทศ ค.ศ. 2023 ในการเสนอชื่อโดยพรรคสันนิบาตอวามี ก่อนดำรงตำแหน่งประธานาธิบดี เขาดำรงตำแหน่งเป็นผู้พิพากษาประจำภาค และกรรมาธิการของคณะกรรมการต่อต้านการทุจริตตั้งแต่ปี 2011 ถึง 2016
โอลางฮู

พลเอก โอลางฮู (ᠤᠯᠠᠭᠠᠨᠬᠦᠦ) หรือ อูหลานฟู (23 ธันวาคม พ.ศ. 2450 – 8 ธันวาคม พ.ศ. 2531) มีชื่อในตอนเกิดว่า ยฺหวิน เจ๋อ  เป็นประธานผู้ก่อตั้งเขตปกครองตนเองมองโกเลียในของจีน ซึ่งดำรงตำแหน่งตั้งแต่ปี พ.ศ. 2490 ถึง 2509
ในชนเผ่าทูเม็ด มองโกล เขาใช้แฝงว่า โอลางฮู (แปลตรงตัว#เปลี่ยนทาง 'โอรสแดง') และได้รับสมญานามว่า "เจ้าชายมองโกล" (蒙古王) ตลอดอาชีพทางการเมือง เขาดำรงตำแหน่งรองนายกรัฐมนตรีระหว่างปี พ.ศ. 2499 ถึง 2509 และถูกกวาดล้างในช่วงการปฏิวัติทางวัฒนธรรม แต่กลับคืนสถานะในภายหลัง ระหว่างปี พ.ศ. 2526 ถึง 2531 เขาได้ดำรงตำแหน่งเป็นรองประธานาธิบดีแห่งสาธารณรัฐประชาชนจีน
โอลางฮูเป็นเจ้าหน้าที่จากชนกลุ่มน้อยที่มีตำแหน่งสูงที่สุดในประวัติศาสตร์สาธารณรัฐประชาชนจีน และกลายเป็นสัญลักษณ์แห่งความภักดีทั้งต่อชาวมองโกเลียและต่อประเทศจีน ยกเว้นในช่วงปฏิวัติวัฒนธรรม ครอบครัวของเขามีอำนาจเหนือการเมืองของมองโกเลียใน ปู้เฮ่อ ลูกชายของเขาดำรงตำแหน่งประธานของมองโกเลียในเป็นเวลา 10 ปี และ ปู้ เสี่ยวหลิน หลานสาวของเขาได้รับการแต่งตั้งให้ดำรงตำแหน่งเดียวกันในปี 2559
สโมสรฟุตบอลเลสเตอร์ซิตีในฤดูกาล 2023–24

ฤดูกาล 2023–24 เป็นฤดูกาลที่ 119 ของเลสเตอร์ซิตี ฤดูกาลนี้ถือเป็นการกลับมาสู่อีเอฟแอลแชมเปียนชิปของสโมสร หลังจาก 9 ฤดูกาลติดต่อกันในพรีเมียร์ลีก
สรุปฤดูกาล.
หลังจากจบฤดูกาล 2022–23 พวกเขาตัดสินใจปลดดีน สมิธออกจากตำแหน่งและแต่งตั้งเอนโซ มาเรสกา อดีตผู้ช่วยของแป็ป กวาร์ดิออลาที่แมนเชสเตอร์ซิตีเป็นผู้จัดการทีมคนใหม่ นอกจากนี้พวกเขายังขายและปล่อยผู้เล่นหลายคนออกจากสโมสรเช่น เจมส์ แมดดิสัน ไปทอตนัมฮอตสเปอร์, ยูรี ตีเลอมันส์ ไปแอสตันวิลลา, ฮาร์วีย์ บานส์ ไปนิวคาสเซิลยูไนเต็ด และซื้อนักเตะใหม่เข้ามาร่วมทีมผสมกับนักเตะที่ยังอยู่กับทีม เช่นแฮร์รี วิงส์ จากทอตนัมฮอตสเปอร์, คอเนอร์ โคอาดี จากวุลเวอร์แฮมป์ตัน, แมดส์ เฮอร์มานเซ่น จากบรอนบี เป็นผู้รักษาประตูมือหนึ่งคนใหม่ และ สเตฟี มาวิดิดี จากมงต์เปลลิเยร์ รวมทั้งแต่งตั้งเจมี วาร์ดี กองหน้ามากประสบการณ์เป็นกัปตันทีมคนใหม่แทนที่จอนนี เอฟวันส์ที่หมดสัญญาและย้ายไปแมนเชสเตอร์ยูไนเต็ด และแต่งตั้งรีการ์ดู ปึไรรา เป็นรองกัปตันทีม
พวกเขาเริ่มต้นฤดูกาลด้วยฟอร์มที่ยอดเยี่ยมโดยไม่แพ้ใคร 4 นัดติดต่อกันนำเป็นจ่าฝูงของตาราง ก่อนที่จะจบลงด้วยการพ่ายฮัลล์ซิตี 0–1 เมื่อวันที่ 2 กันยายน จากนั้นพวกเขาทำสถิติไม่แพ้ใคร 9 นัดติดต่อกัน (ชนะทั้ง 9 นัด) ระหว่างเดือนกันยายนถึงตุลาคม ก่อนที่พวกเขาจะแพ้ 2 นัดติดต่อกันให้กับลีดส์ยูไนเต็ดและมิดเดิลส์เบรอในช่วงต้นเดือนพฤศจิกายน ขณะที่คาราบาวคัพพวกเขาตกรอบด้วยการพ่าย 1–3 ต่อลิเวอร์พูลที่แอนฟีลด์ ในรอบที่ 3 เมื่อวันที่ 27 กันยายน
ในวันปีใหม่ พวกเขาเอาชนะฮัดเดอส์ฟีลด์ทาวน์ 4–1 ทำให้ไม่แพ้ใคร 10 นัดติดต่อกัน และทิ้งอิปสวิชทาวน์รองจ่าฝูงของตาราง 10 แต้ม เมื่อวันที่ 5 มกราคม 2024 พวกเขาตัดสินใจปล่อยตัวดาเนียล อิเวอร์เซิน ผู้รักษาประตูมือสองไปร่วมทีมสโตกซิตีด้วยสัญญายืมตัวจนกระทั่งจบฤดูกาล ก่อนที่พวกเขาจะยุติสถิติไม่แพ้ใคร 10 นัดติดต่อกันเมื่อพวกเขาแพ้คอเวนทรีซิตี 1–3 ที่คอเวนทรีบิวดิงสเตเดียมในอีก 8 วันต่อมา ขณะที่ในวันเดียวกันนั้น อิปสวิชทาวน์ รองจ่าฝูงของตารางชนะซันเดอร์แลนด์ 2–1 ทำให้พวกเขามีแต้มตามหลังเลสเตอร์ 7 แต้ม หลังจากนั้นพวกเขาไม่แพ้ใคร 5 นัดรวดก่อนจะแพ้ 3 นัดติดต่อกัน
กระทั่งวันที่ 23 เมษายน 2024 ซึ่งเป็นการแข่งขันนัดที่ 38 ของฤดูกาล พวกเขาเปิดบ้านถล่มนักบุญ เซาแทมป์ตัน 5–0 และต้องลุ้นให้ ลีดส์ยูไนเต็ด รองจ่าฝูงไม่ชนะควีนส์พาร์กเรนเจอส์ ในวันที่ 26 เมษายน พวกเขาถึงจะได้เลื่อนชั้น ซึ่งควีนส์พาร์กก็สามารถเอาชนะลีดส์ไปได้ 4–0 ทำให้เลสเตอร์ได้เลื่อนชั้นสู่พรีเมียร์ลีกโดยอัตโนมัติ
พรีซีซั่นและกระชับมิตร.
เลสเตอร์ซิตีมีกำหนดลงเล่นนัดกระชับมิตรกับทอตนัมฮอตสเปอร์ ในช่วงพรีซีซั่นที่กรุงเทพฯ ประเทศไทย สโมสรจะเล่นกับลิเวอร์พูลในรายการ Standard Chartered Singapore Trophy
      ชนะ
      เสมอ
      แพ้
      แข่งขัน
เว่ย์ เจี้ยนสิง

เว่ย์ เจี้ยนสิง (2 มกราคม ค.ศ. 1931 – 7 สิงหาคม ค.ศ. 2015) เป็นผู้นำอาวุโสในพรรคคอมมิวนิสต์จีน มีบทบาทมากที่สุดในคริสต์ทศวรรษ 1980 และ 1990 เขาดำรงตำแหน่งสำคัญหลายตำแหน่งตามลำดับ รวมถึงสมาชิกคณะกรรมาธิการสามัญประจำกรมการเมือง เลขาธิการคณะกรรมการสอบวินัยส่วนกลาง เลขาธิการพรรคประจำปักกิ่ง และประธานสหพันธ์สหภาพแรงงานแห่งประเทศจีน
ประวัติ.
เว่ย์ เจี้ยนสิง เกิดที่อำเภอซินชาง มณฑลเจ้อเจียง เขาย้ายไปเซี่ยงไฮ้และเข้าเรียนที่โรงเรียนมัธยมมหาวิทยาลัยกวงหฺวาใน ค.ศ. 1947 ที่ซึ่งเขาสนิทสนมกับเฉียว ฉือ ผู้ซึ่งเป็นชาวเจ้อเจียงและศิษย์เก่ากวงหฺวาเช่นกัน และเป็นผู้นำขบวนการนักศึกษาใต้ดินของพรรคคอมมิวนิสต์จีน เว่ย์เข้าร่วมพรรคคอมมิวนิสต์จีนในเดือนมกราคม ค.ศ. 1949
ต่อมาเว่ย์เข้าศึกษาที่มหาวิทยาลัยเทคโนโลยีต้าเหลียนและสำเร็จการศึกษาใน ค.ศ. 1952 โดยมีวิชาเอกคือกลศาสตร์ ระหว่าง ค.ศ. 1952 ถึง 1953 เขาเรียนภาษารัสเซียที่ฝูชุ่น จากนั้นเว่ย์ถูกส่งไปสหภาพโซเวียตเพื่อศึกษาการจัดการอุตสาหกรรมจนถึง ค.ศ. 1955 ในช่วงต้นของการปฏิวัติวัฒนธรรม เขาถูกลดเกียรติทางการเมืองและต้องทำงานใช้แรงงาน แต่กลับมาได้รับความไว้วางใจอีกครั้งใน ค.ศ. 1973 และกลายเป็นหัวหน้าคณะกรรมาธิการปฏิวัติของโรงงานที่เขาทำงานอยู่ ระหว่าง ค.ศ. 1981 ถึง 1983 เขาดำรงตำแหน่งนายกเทศมนตรีฮาร์บิน
จากนั้นเว่ย์ถูกย้ายไปทำงานที่สหพันธ์สหภาพแรงงานแห่งประเทศจีน ที่ซึ่งเขาดำรงตำแหน่งในคณะเลขาธิการขององค์กรนั้น จากนั้นเขาเลื่อนตำแหน่งขึ้นเป็นหัวหน้ากรมองค์การของพรรคคอมมิวนิสต์จีน ผลงานของเขาได้รับการยอมรับจากหู เย่าปัง เลขาธิการพรรคในขณะนั้น ใน ค.ศ. 1987 หูถูกขับออกจากอำนาจในการต่อสู้ทางการเมืองโดยกลุ่มอนุรักษ์นิยมภายในพรรค และเว่ย์ซึ่งถูกตราหน้าว่าเป็นผู้ภักดีต่อหู จึงถูกย้ายออกจากองค์กรที่มีอำนาจไปดำรงตำแหน่งรัฐมนตรีว่าการกระทรวงการกำกับดูแล ซึ่งเป็นตำแหน่งที่ไม่สำคัญนัก ขณะทำงานในกระทรวง เว่ย์มีบทบาทสำคัญในการพัฒนาระบบกำกับดูแลข้าราชการพลเรือนของจีนรวมถึงกฎและข้อบังคับเกี่ยวกับการรักษาวินัยของเจ้าหน้าที่รัฐ
ในเดือนตุลาคม ค.ศ. 1992 ในการประชุมสภาแห่งชาติพรรคครั้งที่ 14 เว่ย์ได้รับแต่งตั้งให้ดำรงตำแหน่งในกรมการเมือง นอกเหนือจากการเป็นเลขาธิการสำนักเลขาธิการกลาง และเลขาธิการคณะกรรมการสอบวินัยส่วนกลาง (CCDI) ในช่วงที่เว่ย์ดำรงตำแหน่งหัวหน้า CCDI มีการดำเนินการคดีทางวินัยประมาณ 680,000 คดี คดีที่โดดเด่นที่สุดคือกรณีของเฉิน ซีถง เลขาธิการพรรคประจำกรุงปักกิ่ง ผู้ซึ่งถูกสอบสวนในข้อหาทุจริตตั้งแต่เดือนกรกฎาคม ค.ศ. 1994 และถูกขับออกจากพรรคในเดือนต่อมา หลังจากความเสื่อมเสียของเฉิน เว่ย์เองก็เข้ารับตำแหน่งหัวหน้าพรรคประจำปักกิ่งและดำรงตำแหน่งนั้นเป็นเวลาสองปี ใน ค.ศ. 1993 เขายังดำรงตำแหน่งประธานสหพันธ์สหภาพแรงงานแห่งประเทศจีนและดำรงตำแหน่งเป็นเวลาสองวาระ ในการประชุมสภาแห่งชาติพรรคครั้งที่ 15 ซึ่งจัดขึ้นใน ค.ศ. 1997 เว่ย์ได้รับที่นั่งในคณะกรรมาธิการสามัญประจำกรมการเมือง กลุ่มผู้มีอำนาจสูงสุดเจ็ดคน และยังคงดำรงตำแหน่งเลขาธิการคณะกรรมการสอบวินัยส่วนกลางต่อไป
เว่ย์เกษียณใน ค.ศ. 2002 และออกจากชีวิตสาธารณะ เขาเข้าร่วมงานทางการบ้างเป็นครั้งคราวตั้งแต่นั้นมา เขาเสียชีวิตในปักกิ่งเมื่อ 7 สิงหาคม ค.ศ. 2015
ความละเอียดเชิงแสง

ความละเอียดเชิงแสง (optical resolution) คือความสามารถในการวัดหรือแยกแยะวัตถุด้วยอุปกรณ์ เป็นตัวบ่งชี้ประสิทธิภาพของอุปกรณ์เชิงแสง เช่น กล้องจุลทรรศน์ กล้องโทรทรรศน์ เกรตติงการเลี้ยวเบน ฯลฯ
คำนิยามในกล้องจุลทรรศน์แบบใช้แสง.
ความละเอียดเชิงแสงในกล้องจุลทรรศน์แบบใช้แสงนิยามโดยใช้สองจุด จากสมมติฐานว่าแหล่งกำเนิดแสงในอุดมคติของแสงขนานตรงที่ไม่มีการแทรกสอดกันนั้นถูกฉายมา โดยอาจใช้คำจำกัดความของเรย์ลี หรืออับเบอ ในการคำนวณความละเอียดของภาพ โดยยึดค่าที่ความยาวคลื่น 550 นาโนเมตร (แสงสีเขียว) เป็นหลัก โดยค่ายังขึ้นอยู่กับค่ารูรับแสงเชิงตัวเลขด้วย
ความละเอียดของเรย์ลี.
ให้ค่าความยาวคลื่นของแสงเป็น "λ", ค่ารูรับแสงเชิงตัวเลขของเลนส์ใกล้วัตถุเป็น "NA," ค่าดรรชนีหักเหของตัวกลางระหว่างวัตถุกับเลนส์ใกล้วัตถุเป็น "n" และ ค่ามุมสูงสุดที่ทำกับแกนเชิงแสงของลำแสงที่ฉายจากวัตถุเข้าสู่เลนส์ใกล้วัตถุเมื่อมุมสูงสุดเป็น θ แล้ว ความละเอียดเชิงแสง δ ของแหล่งกำเนิดแสงแบบจุดสองจุดตามคำจำกัดความของเรย์ลีจะคำนวณได้ดังนี้
 <math>\delta = \frac{0.61 \times \lambda}{NA} = \frac{0.61 \times \lambda}{n \sin \theta}</math>
ความละเอียดของอับเบอ.
นิยามโดยแอ็นสท์ อับเบอในปี 1873
 <math>\delta = \frac{\lambda}{2NA} = \frac{\lambda}{2n \sin \theta}</math>
ความละเอียดของฮอปคินส์.
ในความเป็นจริงเราต้องการค่าคงตัวที่แตกต่างกันไปตามสถานะการส่องสว่าง "K" โดยจะได้ว่า
 <math>\delta = K \frac{\lambda}{NA} = K \frac{\lambda}{n \sin \theta}</math>
ถ้านำไปใช้กับแสงที่มองเห็นได้ เมื่อ "K" = 0.5 จะได้ว่า
 <math>\delta = \hbox{0.5} \times 550 nm \div \hbox{1.45} \approx 190 nm (\hbox{0.19} \mu \hbox{m})</math>
เราสามารถได้ความละเอียดเชิงแสงประมาณ 0.2 μm โดยใช้เลนส์ใกล้วัตถุกำลังขยาย 100 เท่า สำหรับแสงที่มองเห็นได้ อย่างไรก็ตาม หากว่ากันโดยละเอียดแล้ว นี่ไม่ใช่ขีดจำกัด เนื่องจากค่าสูงสุดของความละเอียดเชิงแสงจะเปลี่ยนไปขึ้นอยู่กับสภาพแสง ประสิทธิภาพของเลนส์ และ วัสดุที่ใช้ แม้ว่าบางครั้งจะใช้ขีดจำกัดการเลี้ยวเบน ของเลนส์ในความหมายเดียวกับความละเอียดเชิงแสง แต่ก็ไม่ใช่คำจำกัดความที่ถูกต้องของความละเอียด
คำนิยามในกล้องโทรทรรศน์.
ค่าความละเอียดเชิงแสงในกล้องโทรทรรศน์ นิยามโดยค่ามุมที่เล็กที่สุดที่แยกแยะจุด 2 จุด เช่น ดาว 2 ดวง โดยตามการคำนวณของเรย์ลี จะได้ว่าความละเอียดเชิงแสง <math>\theta</math> คือ
<math>\theta = 1.22\lambda/D</math>
โดย <math>\lambda</math> คือความยาวคลื่นของแสง <math>\mathit{D}</math> คือเส้นผ่านศูนย์กลางของเลนส์ใกล้วัตถุ ความละเอียดเชิงแสงทางทฤษฎีของกล้องโทรทรรศน์ที่มีเส้นผ่านศูนย์กลางเลนส์ใกล้วัตถุ 100 มม. คือประมาณ 1.3" ซึ่งสอดคล้องกับระยะทางประมาณ 2.4 กม. บนพื้นผิวดวงจันทร์เมื่อมองจากพื้นดิน
คำนิยามในสเปกโทรสโกปี.
ในสเปกโตรมิเตอร์ ค่าความละเอียดเชิงแสงใช้อธิบายถึงความสามารถในการแยกเส้นสเปกตรัมที่อยู่ติดกันสองเส้น นิยามโดย
<math>\mathit{R} = \lambda/\Delta\lambda</math>
โดย <math>\Delta\lambda</math> คือความแตกต่างระหว่างความยาวคลื่น 2 ค่าที่สามารถแยกแยะได้ และ <math>\lambda</math> คือความยาวคลื่นเฉลี่ยระหว่าง 2 ค่านั้น
คำนิยามในเกรตติงการเลี้ยวเบน.
ความละเอียดเชิงแสงเกรตติงการเลี้ยวเบน <math>\mathit{R}</math> เท่ากับผลคูณของจำนวนเส้นเกรตติง <math>N</math> และอันดับการเลี้ยวเบน <math>m</math>
คำนิยามในปริซึม.
ความละเอียดเชิงแสงของปริซึม คือผลคูณของความยาวของฐานของปริซึม <math>h</math> และค่าการกระจาย <math>dn/d\lambda</math>
รูรับแสงเชิงตัวเลข

รูรับแสงเชิงตัวเลข (numerical aperture, NA) ในทางทัศนศาสตร์เป็นดัชนีสำหรับคำนวณหาค่าความละเอียดเชิงแสงของเลนส์
ยิ่งตัวเลขรูรับแสงมากเท่าใด ก็ยิ่งรับแสงสว่างได้มากเท่านั้น ดังนั้นโดยพื้นฐานแล้ว ยิ่งค่ามากเท่าไหร่ก็ยิ่งดี
คำอธิบายทางคณิตศาสตร์.
ตัวเลขค่ารูรับแสง "NA" คำนวณได้จากสูตรต่อไปนี้
 <math>NA = n \sin \theta</math>
โดยที่ θ คือมุมสูงสุดที่ทำกับแกนเชิงแสงของลำแสงจากวัตถุที่ตกกระทบเลนส์ใกล้วัตถุ และ "n" คือ ดรรชนีหักเหของตัวกลางระหว่างวัตถุกับเลนส์ใกล้วัตถุ (หมายเหตุ: ไม่ใช่ค่าดรรชนีหักเหของเลนส์)
ตามทฤษฎีของเรย์ลี ความละเอียดเชิงแสงของเครื่องมือวัดแสงถูกกำหนดโดยรูรับแสงเชิงตัวเลขของเลนส์ใกล้วัตถุ และ ความยาวคลื่นของแสงที่มองอยู่
ถ้าความยาวคลื่นคือ "λ" ความละเอียด "δ" ของแหล่งกำเนิดแสงสองจุดคือ
 <math> \delta = \frac{0.61 \times \lambda}{NA} </math>
แต่เดิมแล้วในบางกรณีค่าสัมประสิทธิ์จะไม่ใช่ 0.61 แต่มักจะใช้เป็นค่าตัวแทนโดยทั่วไป ค่าความละเอียดเชิงแสงแปรผันตรงกับความยาวคลื่นและแปรผกผันกับค่ารูรับแสงเชิงตัวเลข
ความลึกของโฟกัส "d" คือ
 <math>d = \frac{\lambda}{NA^2}</math>
ความลึกของโฟกัสเป็นสัดส่วนกับความยาวคลื่นและแปรผกผันกับกำลังสองของรูรับแสงเชิงตัวเลข
สลิด

สลิด หรือ ขจร (ชื่อวิทยาศาสตร์: "Telosma cordata") เป็นพืชดอกชนิดหนึ่งในวงศ์ตีนเป็ด มีถิ่นกำเนิดในอินโดจีนและจีนตอนใต้ แต่มีการนำไปเพาะปลูกที่อื่นและอาจเกิดขึ้นเองตามธรรมชาติในฐานะชนิดพันธุ์ต่างถิ่น สลิดจะออกดอกสีเขียวอมเหลืองเป็นช่อในฤดูร้อนและฤดูฝน ดอกแต่ละดอกจะทยอยบานอย่างต่อเนื่องในช่วงเวลาหลายสัปดาห์ ส่งกลิ่นหอมแรงทั้งกลางวันและกลางคืน
ลักษณะ.
สลิดมีลักษณะไม้เถาที่สามารถเลื้อยพันไปได้ไกล 2–5 เมตร เถาและกิ่งมีขนาดเล็ก กลม และเหนียวมาก ถือว่าเป็นพิษสำหรับหมู เมื่อแก่ขึ้นเถาจะเปลี่ยนจากสีเขียวเป็นสีน้ำตาลอมเทา ตามยอดแตกเป็นพุ่มแน่นทึบจนบางครั้งอาจแผ่ปกคลุมพืชอื่น ๆ ได้มิด สลิดสามารถขยายพันธุ์ได้โดยการเพาะเมล็ด การตอนกิ่ง หรือการปักชำกิ่ง โดยเติบโตในดินที่มีอากาศถ่ายเทและมีแสงแดดจ้า พบขึ้นตามป่าดิบ ป่าเบญจพรรณ ป่าละเมาะ และป่าแล้งทั่วอินโดจีน
ใบ.
ใบสลิดมีลักษณะเป็นใบเดี่ยว รูปหัวใจ ออกตรงข้ามกันเป็นคู่ ๆ ใบกว้างประมาณ 4–7.5 เซนติเมตร และยาวประมาณ 6–11 เซนติเมตร แผ่นใบมีขนอ่อนปกคลุมและมีความบางมากจนเห็นเส้นใบได้ชัดเจน ก้านใบยาวประมาณ 1.2–2 เซนติเมตร
ดอก.
ดอกสลิดออกเป็นช่อแบบกระจุกตามซอกใบหรือโคนก้านใบ ช่อละประมาณ 10–20 ดอก ดอกมีสีเหลืองแกมเขียวและมีกลิ่นหอมแรงโดยเฉพาะในตอนเย็นถึงค่ำ ดอกมีเส้นผ่านศูนย์กลางประมาณ 1.5 เซนติเมตร มีกลีบดอก 5 กลีบ มีเกสรเพศผู้ 5 อัน เชื่อมติดกันเองและเชื่อมติดกับยอดเกสรเพศเมีย โดยปกติจะผลิดอกในช่วงเดือนมีนาคมถึงเดือนพฤษภาคม บ้างว่าจะผลิดอกในช่วงเดือนกรกฎาคมถึงเดือนตุลาคม
ผล.
ผลสลิดมีลักษณะเป็นฝักเรียวยาว ปลายแหลม ผิวเรียบ สีเขียว ภายในประกอบด้วยเมล็ดลักษณะแบนจำนวนมาก โดยมีปุยสีขาวติดอยู่ที่ปลายเมล็ด ออกผลในช่วงเดือนมิถุนายนถึงเดือนสิงหาคม
การใช้ประโยชน์.
ยอด ผล และดอกสลิดสามารถนำมาบริโภคเป็นผักได้ เชื่อกันว่ายอดอ่อนเป็นส่วนที่มีคุณค่าทางโภชนาการมากที่สุด ดอกใช้เป็นส่วนผสมในอาหารทั้งคาวและหวาน รวมทั้งใช้ในงานดอกไม้สด เถาของพืชมีความเหนียวและสามารถนำใช้ต่างเชือกได้ กล่าวกันว่าเนื้อไม้ใช้ก่อสร้างได้ในบางกรณี นอกจากนี้ยังมีการใช้สลิดเป็นยาแผนโบราณ เช่น เป็นยาลดไข้ ยาแก้พิษ ยาสงบประสาท หรือใช้บรรเทาอาการปวดกระดูกสันหลัง
ซ่ง ผิง

ซ่ง ผิง (จีน: 宋平; พินอิน: "Sòng píng"; 24 เมษายน พ.ศ. 2460) เป็นนักปฏิวัติคอมมิวนิสต์จีน และเป็นอดีตนักการเมืองระดับสูง เขาเป็นสมาชิกของคณะกรรมการประจำโปลิตบูโรของพรรคคอมมิวนิสต์จีน และถือเป็นสมาชิกในผู้นำจีนรุ่นที่สองเพียงคนเดียวที่ยังมีชีวิตอยู่
เหตุรถไฟชนกันที่รัฐโอฑิศา พ.ศ. 2566

เมื่อวันที่ 2 มิถุนายน 2023 รถไฟชนกันสามขบวนใกล้กับนครพาเลศวร รัฐโอฑิศา ทางตะวันออกของประเทศอินเดีย รถไฟที่เกิดเหตุสามคันประกอบด้วยรถไฟโดยสารสองขบวน คือโคโรมันเดลเอ็กซ์เพรส เที่ยวที่ 12841 และ เอสเอ็มวีที เบงคาลูรุ-หาวรา ซูเปอร์ฟาสต์ เอ็กซ์เพรส เที่ยวที่ 12864 และรถไฟขนส่งสินค้าอีกหนึ่งขบวน เหตุเกิดใกล้กับสถานีรถไฟวาหานคาบาซาร์ มีรายงานผู้เสียชีวิตอย่างน้อย 288 ราย บาดเจ็บอย่างน้อย 900 คน
เหตุการณ์เกิดเมื่อเวลาราว 19:00 น. ตามเวลาท้องถิ่น (13:30 น. GMT) ของวันที่ 2 มิถุนายน 2023 รถไฟโดยสารสองขบวน ได้แก่โคโรมันเดล เอ็กซ์เพรส เที่ยวที่ 12841 (ให้บริการเส้นทางระหว่างชาลีมาร์ กับ เอ็มจีอาร์ เจนไนเซนทราล) และ เอสเอ็มวีที เบงคาลูรุ-หาวรา ซูเปอร์ฟาสต์ เอ็กซ์เพรส เที่ยวที่ 12864 (ให้บริการเส้นทางระหว่างปลายทาง เซอร์ เอ็ม. วิศเวศวร เบงคาลูรุ กับ หาวรา) ชนกันบนเส้นหลักหาวรา–เจนไน ใกล้กับสถานีรถไฟวาหานคาบาซาร์ ในอำเภอพาเลศวร รัฐโอริศา ทางตะวันออกของประเทศอินเดีย เข้าใจกันว่าลำดับเหตุการณ์เริ่มต้นจากรถไฟขบวนโคโรมันเดลเอ็กซ์เพรสพุ่งตกรางและไปชนเข้าหับรถไฟขนส่งสินค้าซึ่งจอดอยู่ใกล้เคียง ก่อนที่ขบวนเบงคาลูรุ-หาวรา จะชนเข้ากับซากรถไฟสองขบวนนี้อีกที หนึ่งในรถไฟขบวนที่เกิดเหตุเป็นขบวนที่ชัดจูงด้วยหัวรถไฟรุ่น WAP-7 หัวรถที่ 37334
รัฐมนตรีผู้ดูแลการจัดการสาธารณภัยประจำรัฐโอฑิศา ปรมีล มัลลีก ระบุยอดผู้เสียชีวิตอย่างน้อยอยู่ที่ 288 ราย บาดเจ็บมากกว่า 900 คน มีรายงานว่ารถไฟขบวนเบงคาลูรุ-หาวรา ไม่มีผู้โดยสารเสียชีวิต แต่จำนวนมากบาดเจ็บ เหตุรถไฟชนกันในครั้งนี้ถือเป็นครั้งที่มีผู้เสียชีวิตมากที่สุดของอินเดียในมากกว่า 20 ปี
พาเลศวร

บาลาซอร์ (อักษรโรมัน: Balasore) หรือ พาเลศวร (โอริยา: ବାଲେଶ୍ୱର, Baleshwar) เป็นนครในรัฐโอฑิศา ประเทศอินเดีย ตั้งอยู่ห่างไป ทางเหนือของภุพเนศวร เมืองหลวงของรัฐ และ จากนครโกลกาตา พาเลศวรเป็นเมืองใหญ่ที่สุดในโอฑิศาตอนเหนือ และเป็นศูนย์กลางการปกครองของอำเภอพาเลศวร พาเลศวรยังเป็นที่รู้จักดีจากชายหาดจัณฑีปุระ และในฐานะ 'เมืองมิสไซล์' (missile city) เนื่องมาจากพื้นที่ทดสอบยุทโธปกรณ์แบบผสมผสานของโครงการปล่อยมิสไซล์กลาโหมอินเดีย ตั้งอยู่ห่างไป 18 กิโลเมตรทางใต้ของพาเลศวร
ซาปัต-81

การฝึกซ้อมรบซาปัต-81  เป็นการฝึกซ้อมรบทางทหารที่ใหญ่ที่สุดเท่าที่เคยมีมาของสหภาพโซเวียต โดยอ้างจากแหล่งข่าวของเนโทและสหรัฐ การฝึกซ้อมดำเนินการตั้งแต่วันที่ 4 กันยายน พ.ศ. 2524 และใช้เวลาประมาณแปดวัน โดยมีทหารเข้าร่วมระหว่าง 100,000 ถึง 150,000 นาย เป็นการปฏิบัติการร่วมกันซึ่งรวมถึงองค์ประกอบจากเหล่าทัพทั้งหมดของกองทัพโซเวียต และแสดงระบบใหม่หลายระบบ เช่น ขีปนาวุธเชิงกลยุทธ์พิสัยกลางอาร์เอสดี-10 (เป็นรู้จักในชื่อเอสเอส-20 เซเบอร์ในฝั่งตะวันตก) และเรือบรรทุกเครื่องบิน "โครงการ 1143 เคียฟ"
ประวัติ.
การฝึกซ้อมเป็นการแสดงพลังเป็นอันดับแรกและสำคัญที่สุด เทปโฆษณาชวนเชื่อถูกสร้างขึ้นจากการโจมตีขนาดใหญ่ที่จบลงในขบวนพาเหรดแห่งชัยชนะครั้งใหญ่ นอกจากเป็นการแสดงแสนยานุภาพต่อกลุ่มประเทศเนโทแล้ว การฝึกซ้อมยังเป็นการแสดงความสามารถทางทหารครั้งใหญ่ในโปแลนด์ หลังจากการปฏิรูปคอมมิวนิสต์ที่ล้มเหลวในสาธารณรัฐประชาชนโปแลนด์ในช่วงคริสต์ทศวรรษ 1970 ซึ่งตกอยู่ในภาวะวิกฤติและความไม่สงบของพลเมือง (โซลิดาริตี) การฝึกซ้อมรบซาปัตยังรวมถึงการยกพลขึ้นบกสะเทินน้ำสะเทินบกในโปแลนด์ใกล้กับเมืองกดัญสก์ เป็นการเตือนชาวโปแลนด์ว่าสหภาพโซเวียตสามารถใช้กำลังทางทหารได้หากเห็นว่าจำเป็นสำหรับการรักษาอำนาจของพรรคคอมมิวนิสต์
การฝึกซ้อมรบดังกล่าวถูกวิพากษ์วิจารณ์โดยสหรัฐ เนื่องจากละเมิดข้อตกลงเฮลซิงกิว่าด้วยการแจ้งเตือนการฝึกทางทหาร
สุทรรศน์

สุทรรศน์ (Sudarshan) หรือ สุทัศน์ อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
จอร์จ สุทรรศน์

เอนนากกัล จานฑี จอร์จ สุทรรศน์ (, , 16 กันยายน 1931 – 13 พฤษภาคม 2018) เป็น นักฟิสิกส์ทฤษฎี เกิดที่อินเดีย และเป็นศาสตราจารย์ที่มหาวิทยาลัยเทกซัส
สุทรรศน์ได้สร้างคุณูปการมากมายในสาขาฟิสิกส์เชิงทฤษฎี เช่น แสงอาพันธ์, ตัวแทนพีของสุทรรศน์–เกลาเบอร์, ทฤษฎี VA, แทคีออน, ปรากฏการณ์ควอนตัมซีนอน, ระบบเปิดควอนตัม และ ลินด์บลาเดียน, ทฤษฎีบทสปิน–สถิติ, เมทริกซ์ความหนาแน่น เป็นต้น ผลงานของเขายังรวมไปถึงด้านความสัมพันธ์ตะวันออก–ตะวันตก ปรัชญา และศาสนา อีกด้วย
ชีวประวัติ.
สุทรรศน์เกิดที่ อาณาจักรติรุวิตางกูร์ (ปัจจุบันคือรัฐเกรละ ประเทศอินเดีย) เขาเติบโตในครอบครัวคริสเตียน นิกายโทมัส แต่ละทิ้งศาสนาคริสต์ในปี 1954 เมื่อเขาแต่งงานกับลลิถา เพื่อนร่วมชั้นซึ่งนับถือศาสนาฮินดู สุทรรศน์ถือว่าตนเองเป็นฮินดูนิกายเวทานตะ เขาอ้างถึงความไม่ลงรอยกันเกี่ยวกับมุมมองของเขาที่มีต่อพระเจ้าและการขาดประสบการณ์ทางวิญญาณเป็นเหตุผลในการออกจากศาสนาคริสต์ ลลิถาภรรยาของเขาเสียชีวิตในปี 1990 ทั้งสองมีบุตรชายด้วยกันสามคน
เขาได้เข้าศึกษาที่วิทยาลัยโกฏฏายัม และสำเร็จการศึกษาด้วยเกียรตินิยมจาก มหาวิทยาลัยคริสเตียนมัทราส ในปี 1951 และในปี 1952 เขาได้รับปริญญาโท จากมหาวิทยาลัยมัทราส เขาย้ายไปที่สถาบันวิจัยพื้นฐานฏาฏา (TIFR) ซึ่งเขาทำงานร่วมกับโหมี ชหางคีร์ ภาภา เป็นเวลาช่วงสั้น ๆ จากนั้นเขาจึงได้เข้าศึกษาที่มหาวิทยาลัยโรเชสเตอร์ ในนิวยอร์ก ซึ่งเขาได้เป็นนักศึกษาระดับบัณฑิตศึกษาภายใต้ รอเบิร์ต มาร์ชัก เขาได้รับปริญญาเอก จากมหาวิทยาลัยโรเชสเตอร์ในปี 1958 จากนั้นจึงย้ายไปที่ มหาวิทยาลัยฮาร์วาร์ด ซึ่งเขาได้ทำงานเป็นเพื่อนร่วมงานหลังปริญญาเอกร่วมกับจูเลียน ชวิงเงอร์
หลี่ หลานชิง

หลี่ หลานชิง (เกิด 22 พฤษภาคม ค.ศ. 1932)[] เป็นนักการเมืองชาวจีนเกษียณอายุผูเคยดำรงตำแหน่งรองนายกรัฐมนตรีจีนอันดับหนึ่งระหว่าง ค.ศ. 1998 ถึง 2003 เขาเป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน (CCP) ระหว่าง ค.ศ. 1997 ถึง 2002 และเป็นสมาชิกประจำกรมการเมืองตั้งแต่ ค.ศ. 1992 ถึง 1997
ประวัติ.
เขาเกิดในเมืองเจิ้นเจียง มณฑลเจียงซู เริ่มแรกเขาทำงานที่ First Automobile Works หลี่จบการศึกษาจากภาควิชาบริหารธุรกิจของมหาวิทยาลัยฟู่ตั้นในเซี่ยงไฮ้เมื่อ ค.ศ. 1952 จากนั้นใน ค.ศ. 1956 เขาถูกส่งไปเรียนที่สหภาพโซเวียต ที่ซึ่งเขาฝึกงานที่โรงงานผลิตรถยนต์สองแห่งในมอสโก ใน ค.ศ. 1959 เขาเริ่มทำงานเป็นเลขานุการที่กระทรวงการผลิตจักรกลที่ 1 ใน ค.ศ. 1962 เขาเริ่มทำงานเป็นเลขานุการที่คณะกรรมการเศรษฐกิจแห่งชาติ หลังการปฏิวัติวัฒนธรรมเริ่มขึ้นใน ค.ศ. 1966 เขาถูกส่งไปใช้แรงงานที่โรงเรียนแกนนำ 7 พฤษภาคม ใน ค.ศ. 1972 เขากลับมาทำงานที่ตงเฟิงมอเตอร์คอร์ปอเรชัน ใน ค.ศ. 1978 เขาเข้าร่วมการประชุมวางแผนสำหรับ "Third Automobile Works" ใน ค.ศ. 1981 หลังจากการปฏิรูปเศรษฐกิจจีนเริ่มต้นขึ้น หลี่ถูกส่งไปทำงานให้รัฐบาลกลางในปักกิ่ง โดยเป็นผู้นำสำนักงานหนี้รัฐบาลต่างประเทศของคณะกรรมการการลงทุนต่างประเทศแห่งรัฐ ใน ค.ศ. 1983 เขาถูกย้ายอีกครั้งไปที่เทียนจิน ที่ซึ่งเขาทำงานภายใต้ผู้ว่าการหลี่ รุ่ยหวนในตำแหน่งรองผู้ว่าการ ต่อมาหลี่ดำรงตำแหน่งในกระทรวงอุตสาหกรรมจักรกลที่หนึ่ง 1 คณะกรรมการเศรษฐกิจแห่งรัฐ หลี่ยังดำรงตำแหน่งอธิบดีกรมบริหารการลงทุนต่างประเทศของกระทรวงความสัมพันธ์ทางเศรษฐกิจและการค้าต่างประเทศ หลี่ยังเป็นรัฐมนตรีช่วยว่าการและต่อมารัฐมนตรีว่าการกระทรวงความสัมพันธ์เศรษฐกิจและการค้าต่างประเทศ ระหว่าง ค.ศ. 1997 ถึง 2002 เขาเป็นสมาชิกคณะกรรมาธิการสามัญกรมการเมืองพรรคคอมมิวนิสต์จีน จุดสูงสุดของอำนาจในการเมืองจีน ขณะอยู่ในรัฐบาลเขาเป็นรองนายกรัฐมนตรีอันดับหนึ่ง บางครั้งรู้จักในชื่อ "รองนายกรัฐมนตรีบริหาร" ในฐานะรองนายกรัฐมนตรี หลี่รับผิดชอบนโยบายการศึกษาแห่งชาติ เขาเป็นผู้เขียนหนังสือ "Education for 1.3 Billion: On 10 Years of Education Reform and Development" หนังสือเล่มนี้ขายได้มากกว่า 750,000 เล่มในประเทศจีนและได้รับการแปลเป็นภาษาอังกฤษ หลังเกษียณอายุ หลี่ฝึกฝนการเขียนอักษรวิจิตร เขายังพยายามหางานเป็นเจ้าของร้านสะดวกซื้อในท้องถิ่น แต่ท้ายที่สุดก็ไม่ได้รับการจ้างงานหลังถูกเจ้าของจำได้ ล่าสุดเขาเข้าร่วมการประชุมสภาพรรคครั้งที่ 20 ด้วยวัย 90 ปี#เปลี่ยนทาง